《东山草堂四首为刘大司马作（以四字为韵）》
明代·何孟春

舜日丽宸极，大明朝万方。
天下闻风声，我公真栋梁。
公有补阙线，孤忠托衮裳。
公有决胜筹，长才制畿疆。
君子恃无恐，临流公为航。
一朝辞禄去，士类何伥伥。
青林旧盟在，白社始愿偿。
其如本朝心，一饭不易忘。
宇宙此东山，乾坤一草堂。
请看出处间，斯文道弥光。

作者简介：何孟春（1474-1536）字子元，湖广郴州人，李东阳弟子，学问广博。弘治六年（1493）进士，历官至云南巡抚，礼部侍郎。谥文简，著有《何文简疏议》《何燕泉诗集》《馀冬诗话》《孔子家语注》等。